Ifin Kunnon koti –palveluun kuuluva talotarkastus on suppeampi kuin asuntokaupan yhteydessä tehtävä kuntotarkastus, joten talotarkastus ei korvaa virallista kuntotarkastusta. Ifin tarjoama talotarkastus on tarkoitettu sinun työkaluksesi talon ylläpitoon ja estämään talollesi sattuvia vahinkoja.
Myyntitilanteessa Kunnon kodin talotarkastukset ovat kuitenkin hyvä taustoittava, vaikkakin kuntotarkastusta epävirallisempi osoitus siitä, että olet pitänyt talosta hyvää huolta.
Myös Ifin yhteistyökumppani Suomen Omakotiliitto julkaisee huoltokirjaa, jota voit hyödyntää omakotitalon ylläpidossa. Huolellisesti täytetty omakotitalon huoltokirja on hyvän talonpidon lähtökohta ja loistava apulainen. Huoltokirja opastaa kiinteistön säännölliseen huoltoon ja ennakoivaan kiinteistönpitoon.